Bogstadveien (Oslo)

Bogstadveien (1-73, 2-80) er en travel handlegate og innfartsåre i Oslo. 

Hegdehaugsveien går over i Bogstadveien i krysset med Professor Dahls gate / Underhaugsveien, Veien går så over i Sørkedalsveien ved Majorstuen skole (nr. 74) og den sørvestlige undergangen til t-banen på Majorstuen stasjon. 
Gaten het opprinnelig Sørkedalsveien, men byttet navn til Bogstadveien da den i 1878 ble innlemmet i Kristiania. I 1892 ble gaten utvidet i bredde for å tjene som hovedgate opp mot Majorstuen, og i 1932 ble gateløpet mer strømlinjeformet. I forbindelse med dette ble de to siste trehusene, Bauergården nr. 15 og 36, revet. I sistnevnte bodde Aasmund Olavsson Vinje, og ble der kjent med maleren Peder Balke. Den norske eventyrsamleren Peter Christen Asbjørnsen bodde en periode i et lite trehus i krysset mellom Bogstadveien og Rosenborggaten.

Bogstadveien utgjør en del av fylkesvei 168.

I Bogstadveien finner man mange av byens mer eksklusive klesforretninger. Veien er også kjent for sine to årlige arrangementer som kalles Bilfri Bogstadvei.

Gaten fra Sorgenfrigata til Parkveien ble oppgradert med prioritering av trikk og gående som mål. Fortauene fikk granittgulv med gatevarme. Anlegget ble åpnet i 2014 og ble designet av Bjørbekk & Lindheim.Årbok Norske landskapsarkitekters forening 2013–2014, side 70–71.

 Bebyggelse 
NrBildeBeskrivelse 1  Bogstadveien 1|100px|bottom  
Bolig- og forretningsgård (ark. Selvaagbygg) oppført 1991. 2  Bogstadveien 2|100px|bottom  Leiegård (ark. August Tidemand) oppført 1884 for eiendomsspekulanten Otto Juul Schjønneberg, som fikk oppført flere bygninger i området. Strykejerngård i krysset ved Professor Dahls gate. Fire etasjer med pusset fasade i nyrenessanse. Listeført. 3–5  Bogstadveien 3–5|100px|bottom  Her lå i sin tid plassen Nystua (under Nedre Blindern). Nåværende bolig- og forretningsgård (ark. Henry Fearnley Coll) er fra 1918. Fasaden er endret siden 60-tallet ved at balkongene er kledd inn til karnapper. Listeført. 4  Bogstadveien 4|100px|bottom  Leiegård oppført 1885 for eiendomsspekulanten Otto Juul Schjønneberg. Fasademessige likhetstrekk med nr. 2, som er tegnet av August Tidemand. Listeført. 6  Bogstadveien 6|100px|bottom  Bolig- og forretningsgård oppført for Otto Juul Schjønneberg i 1884. Huser blant annet Oslo Mikrobryggeri (inngang fra Holtegata). Listeført. 8  Bogstadveien 8|100px|bottom  Hjørnegård over Holtegata (ark. Rudolf Haeselich) byggemeldt 1888 for bakermester Adolf Olsen Bergsteen. Fire etasjer i pusset tegl der vinduene utgjør en stor del av fasadens flate. Listeført. 9  Bogstadveien 9|100px|bottom  Denne gården langs Sporveisgata hadde opprinnelig nr. 5B og ble sammen med nr. 7 (oppr. 3B) i bakgården innenfor tegnet av Fin Wollebæk og Haakon Skraastad og oppført i 1936. Nr. 9 huset fra 1937 til 1980 Rosenborg kino. 10  Bogstadveien 10|100px|bottom  Hjørnegård (ark. Anselm Liljeström) oppført 1889 ved Eilert Sundts gate. Nr. 59 i sistnevnte er i samme gård. Tre etasjer med pusset fasade samt loftsetasje. Brukket hjørne med tempelgavl øverst. Forretninger i gateetasjen. Listeført. 11  Bogstadveien 11|100px|bottom  Franck-gården, forretningsgård (ark. Carl Michalsen) i jugendstil byggemeldt 1899 for Jensen og Nilsen. Navnet kommer av Johannes Franck, som hadde forretning i første etasje og overtok alle lokalene i 1. og 2. etasje i løpet av 1920-årene, senere også resten av gården, som siden er solgt. Listeført. 12  Bogstadveien 12|100px|bottom  På 1800-tallet lå her en stor villa oppført for C.F. Køkeritz, med park bort til hjørnet Bogstadveien/Professor Dahls gate. Nåværende gård er tegnet av Ove Ekman og oppført 1887 for Vestre Arbeidersamfund. Tre etasjer i pusset tegl med fremskutt midtparti mot Eilert Sundts gate. Karaktertistiske buevinduer i 2. og 3. etasje. Rosenborg teater holdt til her 1921–45. Ominnredet til varehus 2006 ved A38 Arkitekter. Listeført. 13  Bogstadveien 13|100px|bottom  Hjørnegård ved Rosenborggata (ark. Morten Wagle) oppført 1902 like ved der Peter Christen Asbjørnsens hus stod tidligere. Fire etasjer med pusset fasade. Listeført. 15  Bogstadveien 15|100px|bottom  Her stod tidligere en trebygning. Nåværende bolig- og forretningsgård (ark. Gunnar Bjerke og Ernst Motzfeldt) ble oppført i 1931. Thor Scharning hadde iskremfabrikk («Thor-is») her tidligere. 17  Bogstadveien 17|100px|bottom  Bolig- og forretningsgård (ark. Olaf Boye) oppført 1894. Fire etasjer i pusset tegl samt loftsetasje. Her åpnet i 1907 Homansbyens Kinematograf, første kino på vestkanten, men ble nedlagt etter et års drift. Hegdehaugen jernvarehandel har holdt til i bygget siden 1916. Det brant i gården i april 2015. Listeført. 19  Bogstadveien 19|100px|bottom  Bolig- og forretningsgård (ark. Carl Aaman) oppført 1892. Fire etasjer med pusset fasade. Brukket hjørne. Listeført. 20  Bogstadveien 20–22|100px|bottom  Oppført 1938 som hybelhus (ark. Hjalmar S. Bakstad). Her drev Thor Scharning Thors Bakeri og Konditori i en årrekke. I 1992 åpnet Gyldenløve hotell. Forretninger i gateetasjen. Listeført. 21  Bogstadveien 21|100px|bottom  I dette området lå  sin tid villaen til den svenske bakermesteren Adolf Olsen Bergsteen, som opptrådte som eiendomsspekulant i området og fikk oppført flere bygårder før han gikk over ende i krakket i 1899. Store deler av eiendommen ble utparsellert til leiegårder, bl.a. nr. 27, som Bergsteen fikk oppført. Nåværende bolig- og forretningsgård (ark. Carl Aaman) er fra 1893. etasjer med pusset pusset fasade. Brukket hjørne. Nyrenessanse. Listeført. 22  Bogstadveien 22|100px|bottom  Bolig- og forretningsgård (ark. Harald Sund og Sam. Axelsen) oppført 1931. 7 etasjer. 23  Bogstadveien 23|100px|bottom  Bolig- og forretningsgård (ark. Anselm Liljeström) oppført 1890. Fire etasjer med pusset fasade. Brukket hjørne. Nyrenessanse. Listeført. 24  Bogstadveien 24–28|100px|bottom  Bolig- og forretningsgård (ark. Carl Konopka) oppført 1899–1900 for Oluf Carl Johansen. Fire etasjer i gul tegl med hovedfasade mot Holmboes gate. Brukket hjørne med karnapp i 3. og 4. etasje.  Listeført. 25  Bogstadveien 25|100px|bottom  Bolig- og forretningsgård (ark. Anselm Liljeström) oppført 1890. Fire etasjer med pusset fasade. Brukket hjørne. Nyrenessanse.  Listeført. 26  Bogstadveien 26|100px|bottom  Her stod tidligere en trebygning. Nåværende bolig- og forretningskompleks (ark. Nyhus og Østlie) er fra 1988. 27  Bogstadveien 27|100px|bottom  Bolig- og forretningsgård (ark. Carl Aaman) oppført 1890 for bakermester Adolf Olsen Bergsteen, som hadde sin egen villa i nr. 21. Fire etasjer med pusset fasade. Gateetasjen, som har forretninger, har vært endret noe. Listeført. 27B  Bogstadveien 27B|100px|bottom  Her ved hjørnet mot Industrigata lå i sin tid Balkeslottet (se Balkeby), som ble revet i 1932. Siden skal det ha stått flere trehus på stedet. Nåværende forretnings- og kontorbygg i 8 etasjer (ark. Frantz Wozak og Gunnar Bugge) ble oppført i 1964 for NKS. 28  Bogstadveien 28|100px|bottom  Her stod en murbygning (den høye på bildet med reklame på gavlveggen) inntil det som i sin tid var Abildgaards gate. Denne ble revet etter krigen, og nummeret er per 2023 ikke i bruk. 29  Bogstadveien 29|100px|bottom  Her stod i 1900 et trehus. Nåværende bolig- og forretningsgård (ark. Christian Astrup) er oppført 1929. Fem etasjer med pusset fasade. Brukket hjørne med konkav profil. Funkisaktig stil. Solgt i 2012. Listeført. 30  Bogstadveien 30|100px|bottom  Her stod en trebygning med utsalg for baker H.A. Brun (jf. bilde på høyre side). Dagens funksjonalistiske bolig- og forretningsgård (ark. Morgenstierne & Eide) ble oppført i 1951 og inneholder forretninger, leiligheter og hybler. Listeført. 31  Bogstadveien 31|100px|bottom  Bolig- og forretningsgård (ark. Ernst Motzfeldt) oppført 1933. Åtte etasjer, hvorav én tilbaketrukket. Pusset fasade. Funkis. Listeført. 33  Bogstadveien 33|100px|bottom  Her (i Henrik Wergelands allé) lå fra 1879 Hegdehaugen brannstasjon. Nåværende boligblokk (ark. Harald Hilles arkitektkontor) er oppført i 1986. 34  Bogstadveien 34|100px|bottom  Her stod tidligere et trehus der det i 1910 bodde åtte personer.Folketelling 1910 for Bogstadveien 34 Nåværende bygning (ark. Reidar Johnsen) oppført 1938 som hybelhus med 60 leiligheter. Åtte etasjer med pusset fasade. Funkis. Forretninger i gateetasjen, blant annet det tidligere St. Georgs apotek (nå Boots). 35  Bogstadveien 35|100px|bottom  Midt i Henrik Wergelands allé på nordsiden stod i mange år et trehusSe f.eks. kart fra 1900 og 1940 hos Oslo byarkiv. med adresse Bogstadveien 35. Dagens boligblokk er tegnet av Alf Tønnesen og oppført i 1963. Den er siden omregulert til Ole Vigs gate 16. 36  Bogstadveien 36|100px|bottom  Der forretningsgården Westside (ark. F.S. Platou) fra 1986 står, stod inntil 1932 et trehus der A.O. Vinje bodde som nygift. 37  Bogstadveien 37|100px|bottom  Tidligere stod det på denne adressen et trehus med to etasjer bestående av en leilighet med næringslokaler.Folketelling 1900 for Bogstadveien 37. Nåværende bolig- og forretningsgård (ark. Carl Aaman) er oppført i 1910. Fire etasjer med pusset fasade. Brukket hjørne. Enkel nyrenessanse. Listeført. Her bodde i sin tid Oscar Mathisen, og det er satt opp et blått minneskilt i den anledning. 39  Bogstadveien 39|100px|bottom  Her stod tidligere et lavt hus der det under første verdenskrig var kommunalt matvareutsalg. Dagens bolig- og forretningsgård (ark. Victor Schaulund) ble oppført i 1932. Bygget omfatter også adressene Schultz’ gate 1 og 3. Delen med sistnevnte adresse har fem etasjer, resten av gården syv. Pusset fasade. Listeført. 40  Bogstadveien 40|100px|bottom  Listeført bolig- og forretningsgård fra 1894. 41  Bogstadveien 41|100px|bottom  Leiegård (ark. Carl Aaman) oppført 1893–94 for byggmester Gunder Andersen. Tre etasjer i pusset tegl. Brukket hjørne med karakteristisk tårn. Nyrenessanse. Forretninger i gateetasjen. Tidligere drev Thor Scharning isbar her. Listeført. 42  Bogstadveien 42|100px|bottom  Bak nr. 40 stod tidligere en bygård tegnet av Olaf Boye med adresse Gjørstads gate 2. Denne er revet, og dagens bolig- og forretningsgård (tegnet ved Rosland Arkitektkontor) ble oppført i 1999. 43  Bogstadveien 43|100px|bottom  Leiegård (ark. Carl Aaman) oppført 1893–94 for byggmester Gunder Andersen. Tre etasjer i pusset tegl. Brukket hjørne med karakteristisk tårn. Nyrenessanse. Forretninger i gateetasjen. Listeført. 44B  Bogstadveien 44B|100px|bottom  Parkeringshus foran Gjørstads gate. 45  Bogstadveien 45|100px|bottom  Leiegård (ark. Carl Aaman) byggemeldt 1894 for Augusta Gundersen. På hjørnet mellom Valkyriegata og Sorgenfrigata i sørøstkant av Valkyrie plass. Tre etasjer i pusset tegl. Brukket hjørne med hengende karnapp. Nyrenessanse. Forretninger i gateetasjen. Vernet etter Plan- og bygningsloven. 46  Bogstadveien 46|100px|bottom  Bolig- og forretningsgård (ark. Gunnar Bjerke) oppført 1953. 8 etasjer, hvorav den øverste tilbaketrukket. 47  Bogstadveien 47|100px|bottom  Hjørnegård (ark. Frithjof Aslesen) ved Jacob Aalls gate, byggemeldt 1898 for byggmester Gunder Andersen. Fire etasjer i gul tegl (kvaderpuss i første) samt loftsetasje. Brukket hjørne med balkonger. Karnapp mot Jacob Aalls gate. Listeført. 48  Bogstadveien 48|100px|bottom  Leiegård (ark. Olaf Boye) oppført 1893 for J.N. Kirkeby. Fire etasjer med pusset fasade, hvorav gateetasjen (med forretninger) noe forenklet. Enkel nyrenessanse. Listeført. 49  Bogstadveien 49|100px|bottom  Bygård (ark. Oscar Dehkes og Egil Selmer) med Bogstadveiens kapell oppført 1899 for Aker kommune. Indremisjonen (etterhvert Kirkens Bymisjon) overtok tidlig på 1900-tallet, og stedet har huset et miljø der Kirkelig Kulturverksted ble dannet. I dag holder Kirkens SOS til her. Listeført. 50  Bogstadveien 50|100px|bottom  Leiegård (ark. Olaf Boye) oppført 1893 for J.N. Kirkeby. Fire etasjer med pusset fasade (kvaderpuss i første) samt loftsetasje. Brukket hjørne. Enkel nyrenessanse. Majorstuen apotek ble etablert her. Listeført. 51  Bogstadveien 51|100px|bottom  Hjørnegård ved Kirkeveien oppført 1898. Huser bl.a. Apotek Sfinxen og et tannlegekontor.Tannlegene i Bogstadveien 51. Listeført. 52  Bogstadveien 52|100px|bottom  Øye-gården, bolig- og forretningsgård (ark. Georges Heinecke) oppført 1896 for arkitektens egen regning. Karakteristisk bygning med hjørnetårn og verandanisjer. Fire etasjer i for det meste upusset gul tegl. Listeført. 53  Bogstadveien 53|100px|bottom  Bolig- og forretningsgård (ark. Biong & Biong) oppført 1933. 7 etasjer. Listeført. 54  Bogstadveien 54|100px|bottom  Leiegård (ark. Eduard Carlén) oppført 1897–98 for bakermester August Andersen. I 1913 ervervet av Baker Hansen, som fra 1938 hadde sitt hovedproduksjonslokale (i tillegg til utsalg) her. Bakeriet er flyttet, og i 2015 flyttet også utsalget. Listeført. 56  Bogstadveien 56|100px|bottom  Leiegård (ark. Eduard Carlén) oppført 1897–98 for bakermester August Andersen. Fire etasjer med pusset fasade i enkel nyrenessanse. Brukket hjørne. Listeført. 58  Bogstadveien 58|100px|bottom  Leiegård (ark. Georges Heinecke) oppført 1896–97 for Tønnesen & Nilsen. Fire etasjer i pusset tegl. Enkel nyrenessanse. Listeført. 60  Bogstadveien 60|100px|bottom  Bygård fra 1897 med kafé i gateetasjen. Listeført. 62  Bogstadveien 62|100px|bottom  Hjørnegård mot Jacob Aalls gate oppført 1896 der Oslo Samvirkelag overtok aksjemajoriteten i 1927. Her var deres avd. 34, og gården har fortsatt Coop-butikk. Karakteristisk gård med brukket hjørne og løkkuppel. Listeført. 64  Bogstadveien 64|100px|bottom  Oppført som hybelhus (ark. Jørgen Berner) i 1928, med 41 leiligheter over 6 etasjer. Nå hotell med restaurant i gateetasjen. Listeført. 66  Bogstadveien 66|100px|bottom  Hjørnegård (ark. Olaf Boye) mot Kirkeveien og Majorstuveien byggemeldt 1898. Fem etasjer (samt loft) i gul tegl, for en stor del med pusset fasade. Gården har tre fløyer og utgjør en ikke ubetydelig del av kvartalet. Forretninger i første etasje og for øvrig boliger. Listeført. 71B  Bogstadveien 71B|100px|bottom  Gatekjøkken over nedgangen til den tidligere Valkyrie plass stasjon. 72  Bogstadveien 72|100px|bottom  Forretningsgård (ark. Harald Hilles arkitektkontor) oppført 1986. 74  Bogstadveien 74|100px|bottom  Majorstuen skole 75  Bogstadveien 75|100px|bottom  På denne adressen (der Fridtjof Nansens vei, Sørkedalsveien og Bogstadveien møttes) stod i sin tid Kinopaleet, som ble tegnet av Lorentz Harboe Ree og Carl Buch og oppført i 1924. Det ble revet i 1964. 76  Bogstadveien 76|100px|bottom  Her står nå den paviljongen (ark. Snøhetta) som stod på 7. juni-plassen under Ski-VM 2011. Plasseringen er omtrent den samme som for nevnte Kinopaleet.

 Referanser 
Geir Tandberg Steigan: Arkitektur og historie i Oslo: Bogstadveien 2 (Arkitekturhistorie.no)
Geir Tandberg Steigan: Arkitektur og historie i Oslo: Bogstadveien 8 (Arkitekturhistorie.no)
Geir Tandberg Steigan: Arkitektur og historie i Oslo: Franck-gården, Bogstadveien 11 (Arkitekturhistorie.no)
Geir Tandberg Steigan: Arkitektur og historie i Oslo: Bogstadveien 24 (Arkitekturhistorie.no)
Geir Tandberg Steigan: Arkitektur og historie i Oslo: Bogstadveien 27 (Arkitekturhistorie.no)
Geir Tandberg Steigan: Arkitektur og historie i Oslo: Bogstadveien 41–43 (Arkitekturhistorie.no)
Geir Tandberg Steigan: Arkitektur og historie i Oslo: Bogstadveien 45 (Arkitekturhistorie.no)
Geir Tandberg Steigan: Arkitektur og historie i Oslo: Bogstadveien 47 (Arkitekturhistorie.no)
Geir Tandberg Steigan: Arkitektur og historie i Oslo: Bogstadveien 50 (Arkitekturhistorie.no)
Geir Tandberg Steigan: Arkitektur og historie i Oslo: Øye-gården, Bogstadveien 52 (Arkitekturhistorie.no)
Geir Tandberg Steigan: Arkitektur og historie i Oslo: Bogstadveien 56 (Arkitekturhistorie.no)
Geir Tandberg Steigan: Arkitektur og historie i Oslo: Bogstadveien 58 (Arkitekturhistorie.no)
Geir Tandberg Steigan: Arkitektur og historie i Oslo: Bogstadveien 66 (Arkitekturhistorie.no)
Geir Tandberg Steigan: Arkitekter: Karl Johan Anselm Liljeström (1848-1896) (Arkitekturhistorie.no)

Baker Hansen forlater Bogstadveien etter 102 år (Aftenposten 27. februar 2015)

Geir Tandberg Steigan: Arkitektur og historie i Oslo: Arkitekt Boye på Majorstuen (Arkitekturhistorie.no), jf. kart fra 1900 hos Oslo byarkiv.

Oslo byleksikon

Kart fra 1900 hos Oslo byarkiv
Kart fra 1940 hos Oslo byarkiv

Jf. Industrimusem.no om bakeriet og iskremvirksomheten.
Jf. folketelling 1900, da Bergsteen livnærte seg som bakersvenn på Grünerløkka.
NE nyheter  om Bogstadveien 29.
Brann i Bogstadveien (Aftenposten 27. april 2015)
Nina Aldin Thune: Apoteket, en møteplass med historie? , s. 130 i Norges Apotekerforenings Tidsskrift.
Store norske leksikon, som krediterer Rudolf Haeselich som arkitekt, mens gården ifølge Olsen (2017), s. 43, er tegnet av Ludwig Zapffe. I byleksikonet feilidentifisert som nr. 60.

Oslo gårdkalender, s. B10.
Oslo gårdkalender, s. B11.
Oslo gårdkalender, s. 26.
Oslo gårdkalender, s. 27.
Oslo gårdkalender, s. 28.
Oslo gårdkalender, s. 29.

Olsen (2017), s. 12.
Olsen (2017), s. 13.
Olsen (2017), s. 16.
Olsen (2017), s. 18.
Olsen (2017), s. 19.
Olsen (2017), s. 20.
Olsen (2017), s. 23.
Olsen (2017), s. 24.
Olsen (2017), s. 28.
Olsen (2017), s. 29.
Olsen (2017), s. 30.
Olsen (2017), s. 46.
Olsen (2017), s. 49.

 Litteratur 
 Oslo byleksikon: Bogstadveien



 Eksterne lenker 


Kategori:Veier i Oslo
Kategori:Veier i bydel Frogner
Kategori:Veier på Majorstuen